钦定古今图书集成/理学汇编/学行典/第269卷 > 赵孟僩
## 钦定古今图书集成/理学汇编/学行典/第269卷 > 赵孟僩

按《松江府志》：“赵孟僩，号月麓，宋之宗室。其先家黄岩。
景定辛酉，年十七，文天祥见之曰：‘是子瑚琏器也’。咸
淳乙亥，开江东浙西阃，天祥以玉垣从事，辟之偕行。
抵吴仅五十日，而大事已去。天祥赴召，环卫王邦杰
开门降元，授邦杰安抚使，孟僴吴江尹。固以疾辞，遂
去吴，依亲友以居。越十年为道士，名道渊，居松江北”
道堂，又五年，为僧名顺昌，因自号三教遗逸，改道堂
为本一庵。所著诗文名《湖山汗漫集》，内有《遥祭文丞
相文》，临终端坐，手辞以诀，有云：“文山之客，千古忠贞。”